जनरल अस्पताल में गाड़ी खड़ी करने की नहीं रहेगी प्रॉब्लम, बनेगी पार्किंग
अबजनरल अस्पताल में सड़क पर ही पार्क होने वाले वाहनों से छुटकारा मिलने वाला है। क्यों कि, अस्पताल के पीछे खाली पड़ी जमीन पर करीब 60 लाख की लागत से पार्किंग बनने जा रही है। अस्पताल परिसर में सड़कों पर ही पार्क होने वाली गाड़ियों से होने वाली परेशानी दूर होगी। अस्पताल में नई पार्किंग बनने से यहां के स्टाफ को भी अपने वाहन पार्क करने के लिए सुविधा मिलेगी। अस्पताल में रोजाना हजारों लोग अपना इलाज करवाने के लिए आते है। जिन्हें भी पार्किंग की पुख्ता सुविधा नहीं मिलने से परेशान होना पड़ता है। अब जैसे ही नई पार्किंग बनकर तैयार हो जाएगी। उसके बाद पब्लिक के लिए अलग और स्टाफ के लिए अलग पार्किंग का प्रावधान भी होगा। जिससे अब स्टाफ को अलग और पब्लिक को अलग पार्किंग की सुविधा मिलेगी। वहीं, पार्किंग के लिए कुछ एनजीओज भी सामने आई है, जिनकी भी पार्किंग बनाने के लिए सहायता ली जा रही है।
^ पीएमओ डॉ. वीना सिंह ने बताया कि अस्पताल में पार्किंग की स्पेस को बढ़ाने के लिए अलग से पार्किंग बनाई जा रही है। जिस पर पहले तो करीब 28 लाख का खर्च रहा था। लेकिन अब इस पर करीब 60 लाख का खर्च ओन की संभावना है। पार्किंग बनने के बाद अस्पताल परिसर में गाड़ियां इधर उधर नहीं खड़ी होंगी। एंबुलेंस और इमरजेंसी मरीजों को रास्ते में खड़े होने वाले वाहनों से भी परेशान नहीं होना पड़ेगा।
^पीडब्ल्यूडी के एसडीओ डी.के गुप्ता ने बताया कि अस्पताल के बैक साईड पर प्रबंधन द्वारा पार्किंग बनाने की डिमांड आई थी। जिसके बाद हमने पार्किंग बनाने का एस्टीमेट तैयार कर लिया है। जिसमें करीब 60 लाख की लागत आई है। वहीं, अब हमने फाइल को अप्रूवल के लिए भेज दिया है। जैसे ही फाइल अप्रूव होती है, उसके बाद टैंडर लगाकर जल्द काम शुरू करवा दिया जाएगा।
स्टाफ को भी मिलेगी अलग से पार्किंग
अस्पतालमें अभी स्टाफ के लिए पार्किंग का पुख्ता बंदोबस्त नहीं है। जिसके कारण उन्हें अस्पताल परिसर में बनी पब्लिक पार्किंग में ही अपनी गाड़ियों को पार्क करना पड़ रहा है। वहीं, इस पार्किंग के बाद अब अस्पताल के स्टाफ को भी यहां सुविधा मिलेगी।
रास्ते में वाहनों के खड़े होने से मिलेगा छुटकारा
अस्पतालपरिसर में पार्किंग के साथ इमरजेंसी जाने वाले ब्लाक की सड़क पर भी लंबी लाइनों में गाड़ियां पार्क होती है। जिससे यहां से आने जाने वाले अधिकतर वाहनों को काफी देर तक परेशानी झेलनी पड़ती है। ऐसे में इमरजेंसी से रैफर होने वाले सीरियस मरीजों को भी पार्किंग की अव्यवस्था होने से यहां से निकलने में परेशानी होती है। अब यहां अस्पताल के बैक साइड पर पार्किंग का स्पेशल अरेंजमेंट किया जा रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva